《杜园九日红梅主人以为瑞彭潜心索赋》
宋代·张埴

鞠后西风醉饮醇，醖香酿影夺初春。
几年江县依缘旧，一笑孙初造化新。
钿翠半偏如意悮，钥鱼晓放守宫人。
是谁不识花为瑞，分寸跻攀及太真。

作者简介：张埴，字养直，号泸滨，吉水（今属江西）人。早游湖湘间，有诗名。理宗开庆元年（一二五九），赵葵为江东西安抚使，欲荐之，力辞不就。著有《情性集》，已佚。清光绪《吉水县志》卷三七有传。　张埴诗，据《永乐大典》、《诗渊》所录，编为一卷。